Թեոդոր դը Բանվիլ

Թեոդոր դը Բանվիլ (ֆր.՝ Théodore de Banville, մարտի 14, 1823(1823-03-14)[…], Մուլեն - մարտի 13, 1891(1891-03-13)[…], Փարիզ), ֆրանսիացի գրող, թատերագիր, քննադատ, լրագրող և գրող։


== Կենսագրություն ==
Թեոդոր դը Բանվիլը ծնվել է 1823 թվականի մարտի 14-ին Մուլենում։ Առաջին բանաստեղծական ժողովածուն՝ «Արձանասյուներ» (ֆր.՝ «Les Cariatides») հրատարակվել է 1842 թվականին։ Եղել է Պառնասցիներ բանաստեղծական խմբում, հրատարակել է «Ժամանակակից Պառնաս» ժողովածուն (լույս է տեսել երեք անգամ՝ 1866, 1869 և 1876 թվականներին)։
Թեոդոր դը Բանվիլը մահացել է 1891 թվականի մարտի 13-ին Փարիզում։ Թաղված է Մոնպառնաս գերեզմանոցում։


== Արվեստ ==
Վաղ շրջանի ստեղծագործություններում կրել է ռոմանտիկների՝ Վիկտոր Հյուգոյի և Ալֆրեդ դը Մյուսեի ազդեցությունը։ Այդ նույն ռոմանտիկ ոգով է գրված առաջին բանաստեղծական ժողովածուն՝ «Արձանասյուներ»։
Հետագայում նրա վրա ազդեցություն է ունեցել Թեոֆիլ Գոթիեի «արվեստ արվեստի համար» գրական քարոզը, որն իր արտացոլումն է գտել «Մի փոքրիկ տրակտատ ֆիանսիական պոեզիայի մասին» աշխատության մեջ։
«Պառնասցիների» ազդեցությամբ գրվել է բանաստեղծությունների «Շթաքարեր» ժողովածուն։
Բուրժուական աշխարհի էստեթիկ քննադատությունը իր արտացոլումն է ստացել «Ակրոբատական ներբողներ» և «Նոր ակրոբատական ներբողներ» ժողովածուներում, որտեղ հեղինակը բացահայտում է Երկրորդ կայսրության՝ «Ֆրանսիական բանկի և գումարի» կայսրության չարչիական ոգին։
Կոմունայի մարտիկների քնարական դիմանկարներում արտահայտված քաղաքական մոտիվները հնչում են «Պրուսական հովվերգություններ» և «Փարիզյան զարդաքանդակներ» ժողովածուներում։


== Ստեղծագործություններ ==


=== Բանաստեղծություններ և բանաստեղծական ժողովածուներ ժամանակագրական կարգով ===
Արձանասյուներ (ֆր.՝ Les Cariatides, 1842 թվական)
Շթաքարեր (ֆր.՝ Les Stalactites, 1846 թվական)
Ակրոբատական ներբողներ (ֆր.՝ Odes funambulesques, 1857 թվական)
Աքսորյալներ (ֆր.՝ Les Exilés, 1867 թվական)
Նոր ակրոբատիկական ներբողներ (ֆր.՝ Nouvelles odes funambulesques, 1869 թվական)
Պրուսական հովվերգություններ (1871 թվական)
Մի փոքրիկ տրակտատ ֆիանսիական պոեզիայի մասին (ֆր.՝ Petit traité de poésie française, 1872 թվական)
Փարիզյան զարդաքանդակներ (1866—1873).
Ռոնդելներ (ֆր.՝ Rondels, 1875 թվական).
Զվարճալի բալլադներ (1875 թվական).
Մենք բոլորս (1884 թվական).
Ոսկե հանգեր (1891 թվական)


=== Պիեսներ թատրոնի համար՝ ժամանակագրական կարգով ===
ֆր.՝ Gringoire, 1866,
ֆր.՝ Socrate et sa femme, «Սոկրատի կինը», 1885։


=== Հոդվածներ և ակնարկներ՝ ժամանակագրական կարգով ===
ֆր.՝ Petit traité de versification française, P., 1872 թվական.
ֆր.՝ Mes souvenirs, P., 1882 թվական.
ֆր.՝ Paris vécu, P., 1883 թվական.


=== Ֆրանսերեն հրատարակություններ ===
Comédies, P., 1892.
Poesies completes, v. I—3, P., 1878—79; Critiques, Р., 1917.
Critique, P., 1917.


== Գրականություն ==


=== Ռուսերեն ===
Գ․ Վ․ Պլեխանով, Գրականություն և էսթետիկա, տ. 1, Մ., 1958, ս. 140, 143.
Ա․ Ֆրանս, Կյանք և գրականություն, դեր. ֆրանս., Մ.— Լ., 1921.
Ա․ Ֆրանս, Թեոդոր դե Բանվիլ, Պոլի. ժող. աշխ., տ. 20, Մ.—Լ., 1931.


=== Այլ լեզուներով ===
Sainte-Beuve Ch., Causeries du Lundi, P., 1851—1857, t. XIV.
Barbey d’Aurevilly J., Les oeuvres et les hommes, P., 1861—1895.
Lemaître J., Les contemporains, Études et portraits littéraires, P., 1885—1896.
Tellier J., Les écrivains d’aujourd’hui. Nos poètes, P., 1888.
Grein H., Studien über den Reim bei Th. de B., ein Beitrag zur Geschichte der französischen Verstechnik, Kiel, 1903.
Charpentier L., Th. de B., L’homme et son oeuvre, P., 1925.


== Ծանոթագրություններ ==